
1. POVABILO K ODDAJI PONUDBE

Naročnik ZDRAVSTVENI DOM MURSKA SOBOTA, Grajska ulica 24, 9000 Murska Sobota vse zainteresirane ponudnike obvešča, da razpisuje javno naročilo:

»  ZAVAROVANJE PREMOŽENJA IN PREMOŽENJSKIH INTERESOV 
Zdravstvenega doma Murska Sobota»

ki je javno naročilo storitve. Zainteresirani ponudniki, ki izpolnjujejo vse naročnikove pogoje, pri njih niso prisotni razlogi za izključitev ponudbe ter izpolnjujejo vse tehnične zahteve naročnika so vabljeni, da oddajo svojo pisno ponudbo v skladu z navodili, podanimi v tej dokumentaciji.

Naročnik poziva vse potencialne ponudnike, da skrbno preverijo, da so prejeli celotno dokumentacijo v zvezi z javnim naročilom (z vsemi spremembami, pojasnili, itd…), in da so na ta način seznanjeni z vsemi zahtevami naročnika.

Ponudnik odda svojo ponudbo v Informacijski sistem e-JN na spletnem naslovu: https://ejn.gov.si/eJN2, v skladu s točko 3 dokumenta Navodila za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI (v nadaljevanju: Navodila za uporabo v e-JN), ki je del te razpisne dokumentacije in objavljen na spletnem naslovu: https://ejn.gov.si/eJN2. 

Za oddajo ponudbe je zahtevano eno od s strani kvalificiranega overitelja izdano digitalno potrdilo: SIGEN-CA (www.sigen-ca.si), POŠTA®CA (https://postarca.posta.si//), HALCOM-CA (www.halcom.si),  AC NLB (www.nlb.si). Če je ponudnik že registriran v informacijski sistem e-JN, se v aplikacijo samo prijavi.

Ponudba se bo štela za pravočasno, če bo predložena v skladu z Navodili ponudnikom, najkasneje do ponedeljka 17. septembra 2018 do 10.00 ure. Javno odpiranje ponudb se izvede avtomatično v informacijskem sistemu e-JN na spletnem naslovu https://ejn.gov.si/eJN2 , dne 17. septembra 2018 ob 10.30 uri .

Javno naročilo predstavlja izvedbo storitve zavarovanja premoženja in premoženjskih interesov Zdravstvenega doma Murska Sobota za obdobje 5 let. Vse tehnične specifikacije in druge zahteve, ki opredeljujejo javno naročilo so zapisane v dokumentaciji, ki v celoti opredeljuje predmetno javno naročilo.

Vabljeni k oddaji ponudbe!



Zdravstveni dom Murska Sobota
Direktorica
Edith ŽIŽEK SAPAČ, dr.med.spec.






1.1. Variantne ponudbe
Naročnik ne dovoljuje variantnih ponudb, kakor je to opredeljeno v 72. členu ZJN-3.

1.2. Predvideni roki izvedbe javnega naročila
Rok za postavitev vprašanj s strani potencialnih ponudnikov: 03.09.2018 do 00.00 ure
Zadnji rok za odgovore naročnika na postavljena vprašanja: 07.09.2018 do 00.00 ure
Rok oddaje ponudbe: 17.09.2018 do 11.00 ure 
Javno odpiranje ponudb: 17.09.2018 ob 11.30 uri 
Predviden podpis pogodbe: september 2018
Obdobje trajanja javnega naročila: 5 let od sklenitve pogodbe 

1.3. Kontaktna oseba
Kontaktna oseba: 
Mateja Kar Dcosta,univ.dipl.prav., Jasminka Ilijaš,univ.dipl.prav. (v času odsotnosti g. Kar Dcosta)
E-poštni naslov: jasminka.ilijas@zd-ms.si
Telefonska številka: 02 530 22 30 ali 02 530 22 53

Kontaktna oseba je navedena zgolj za primere tehničnih težav v zvezi s pridobivanjem dokumentacije v zvezi z javnim naročilom (v nadaljevanju besedila: razpisna dokumentacija) ali uporabo le-te (npr. težave pri odpiranju dokumentov ipd…) Vsa pojasnila v zvezi z vsebino razpisne dokumentacije lahko ponudniki zahtevajo zgolj preko portala javnih naročil. Prav tako so za vsebino razpisne dokumentacije relevantna zgolj pojasnila, ki jih potencialnim ponudnikom posreduje naročnik preko portala javnih naročil. 

1.4. Pooblaščenec naročnika
Pri pripravi in izvedbi postopka sodeluje kot strokovni sodelavec in pooblaščeni zavarovalni posrednik podjetje Zastop posredovanje zavarovanj d.o.o., Delavska ulica 30, 9226 Moravske Toplice.

Provizija oziroma nagrada posrednika za opravljeno delo za pripravo razpisa in za vse ostale aktivnosti, ki jih bo le-ta za stranko izvajal skladno z opredelitvami Zzavar-1, tekom celotnega obdobja trajanja razpisanih zavarovalnih pogodb, je določena v skladu z večletnimi poslovnimi običaji na tem področju in znaša za avtomobilska zavarovanja 7% ter za premoženjska in ostala
zavarovanja 12% premije.

Določitev provizije je določena v skladu z načeli ZJN-3, sledi stališču Direktorata za javno naročanje pri Ministrstvu za finance številka 430-434/2013/4 in odločbami Državne revizijske komisije za revizijo postopkov oddaje javnih naročil ter omogoča vsem ponudnikom enako izhodišče ter enakopravno obravnavo v skladu z določili  ZJN-3.

2. POSTOPEK ODDAJE JAVNEGA NAROČILA

2.1. Splošno o postopku
Predmetno javno naročilo se izvaja po odprtem postopku na podlagi 40.člena ZJN-3. Javno naročilo se oddaja celovito, brez delitve na sklope.
Naročnik bo na podlagi v nadaljevanju navedenih pogojev in meril izbral ponudnika, s katerim bo sklenil pogodbo o izvedbi javnega naročila.

2.2. Dodatno naročilo
Naročnik si v fazi sklenjene pogodbe na podlagi predmetnega javnega naročila pridržuje pravico do izvedbe postopka s pogajanji brez predhodne objave z obstoječim izvajalcem (46. člen ZJN-3), v kolikor bo tekom izvajanja del nastopila potreba po novih storitvah, ki pomenijo ponovitev podobnih storitev in so te dodatne storitve v skladu z osnovnim projektom.

Naročnik z izbranim ponudnikom sklene aneks k osnovni pogodbi ali novo pogodbo.

2.3. Zmanjšanje obsega naročila
Naročnik si pridržuje pravico, da zmanjša obseg razpisanih storitev, ne da bi za to moral navajati posebne razloge. Ponudniki morajo to dejstvo upoštevati pri sestavi ponudbenih cen.

Ponudnik z oddajo ponudbe potrjuje, da je z navedenim dejstvom seznanjen in nima pravice do uveljavljanja odškodnine v primeru, da se naročnik odloči za zmanjšanje obsega razpisanih storitev. Izbrani ponudnik nima pravice do kakršnihkoli zahtevkov iz naslova neoddanega javnega naročila.

3. PRAVNA PODLAGA ZA IZVEDBO POSTOPKA JAVNEGA NAROČANJA

Pri oddaji javnega naročila se bodo uporabljala določila naslednjih zakonov in na njihovi podlagi sprejetih podzakonskih predpisov in drugih dokumentov:

· Zakon o javnem naročanju (ZJN-3, Ur.l. RS, št. 91/15);
· Zakon o pravnem varstvu v postopkih javnega naročanja (ZPVPJN, Ur.l. RS, št. 43/2011);
· Obligacijski zakonik (OZ, Ur.l. RS, št. 83/2001, 32/2004-OROZ195, 28/2006 Odl. US: U-I-300/04-25);
· Zakon o javnih financah (ZJF, Ur.l. RS, št. 79/1999, 124/2000, 79/2001, 30/2002, 56/2002-ZJN, 127/2006, 14/2007-ZJZP);
· Zakon o pravdnem postopku (ZPP-UPB3, Ur.l. RS, št. 73/2007 in ostale spremembe);
· Zakon o integriteti in preprečevanju korupcije (ZIntPK-UPB2, Ur.l. RS, št. 69/2011);
· Kazenski zakonik (Uradni list RS, št. 50/12 – uradno prečiščeno besedilo in 54/15; v nadaljnjem besedilu: KZ-1);
· Vsa ostala veljavna zakonodaja, ki velja v republiki Sloveniji in ureja zadevno področje.

Postopek se v celoti izvaja v skladu z veljavno zakonodajo. Ponudnik mora glede na predmet javnega naročila izpolnjevati in upoštevati tudi vse določbe, ki jih glede na predmet javnega naročila predpisuje veljavna zakonodaja.
Pri izvedbi javnega naročila ne more nastopati subjekt, za katerega je podana absolutna prepoved poslovanja na podlagi določbe 35. člena ZIntPK. V primeru nastopanja subjekta za katerega je na podlagi določbe 35. člena ZIntPK dovoljeno pogojno poslovanje, se morajo takšni subjekti vzdržati vseh dejanj, ki bi lahko pomenila vpliv na odločanje o sklenitvi in izvedbi postopka ali posla. V zvezi s tem morajo biti dosledno upoštevana določila ZIntPK in relevantne določbe ZJN-3 (3. odstavek 91. člena). V primeru kršitev navedenih določb bo takšna ponudba izločena iz nadaljnjega postopka.
Na naročnikov poziv izbrani ponudnik v postopku javnega naročanja ali pri izvajanju javnega naročila posreduje podatke o:
	· svojih ustanoviteljih, družbenikih, delničarjih, komanditistih ali drugih lastnikih in podatke o lastniških deležih navedenih oseb in
· gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.


Izbrani ponudnik podatke posreduje naročniku na OBRAZCU št. 11, ki predstavlja sestavni del dokumentacije. V primeru, da ponudnik izpolnjenega obrazca ne posreduje ob oddaji ponudbe, mora to storiti na poseben poziv naročnika.
Zaradi zagotovitve transparentnosti posla in preprečitve korupcijskih tveganj je naročnik dolžan skladno s 6. odstavkom 14. člena ZIntPK pridobiti izjavo oziroma podatke o udeležbi fizičnih in pravnih oseb v lastništvu ponudnika, ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe s ponudnikom. Za fizične osebe izjava vsebuje ime in priimek, naslov prebivališča in delež lastništva. Če ponudnik predloži lažno izjavo oziroma da neresnične podatke o navedenih dejstvih, ima to za posledico nepravilnost ponudbe oziroma ničnost pogodbe.
V času javnega razpisa naročnik in ponudnik ne smeta začenjati in izvajati dejanj, ki bi v naprej določila izbor določene ponudbe. V času izbire ponudbe do začetka veljavnosti pogodbe naročnik in ponudnik ne smeta začenjati dejanj, ki bi lahko povzročila, da pogodba ne bi začela veljati ali da ne bi bila izpolnjena.
V primeru ustavitve postopka nobena stran ne sme začenjati in izvajati postopkov, ki bi oteževali razveljavitev ali spremembo odločitve o izbiri izvajalca ali bi vplivali na nepristranskost naročnika in/ali Državne revizijske komisije.
4. PREDMET JAVNEGA NAROČILA
Podatki o javnem naročilu so opredeljeni v tej dokumentaciji in v objavi javnega naročila na slovenskem portalu za javna naročila (www.enarocanje.si) in v Uradnem listu EU. Dokumentacija v zvezi z javnim naročilom je na voljo na spletnem naslovu naročnika: http://www.zd-ms.si/javnost/javna-narocila. Predmet javnega naročila so zavarovalne storitve, in sicer zavarovanje premoženja in premoženjskih interesov Zdravstvenega doma Murska Sobota, kot sledi:
1. Požarno zavarovanje;
2. Potresno zavarovanje;
3. Strojelomno zavarovanje;
4. Zavarovanje računalniške opreme;
5. Zavarovanje stekla;
6. Vlomsko zavarovanje;
7. Zavarovanje zalog cepiva, zdravil, diagnostičnega materiala in alergenov;
8. Zavarovanje splošne odgovornosti;
9. Zavarovanje poklicne odgovornosti zdravstvenih delavcev in sodelavcev;
10. Kasko zavarovanje vozil;
11. Zavarovanje avtomobilske odgovornosti
12. Zavarovanje voznika za škodo zaradi telesnih poškodb (AO-PLUS)
13. Avtomobilska asistenca

[bookmark: _Hlk484422394]Minimalni pogoji za zavarovanje predmeta javnega naročila in podrobnejša specifikacija posameznih oblik zavarovane nevarnosti z vsemi značilnostmi so opredeljeni v posebni prilogi, pod oznako: »PRILOGA št. 1: MINIMALNI POGOJI«, ki predstavlja tehnično specifikacijo predmeta javnega naročila in je del dokumentacije v zvezi z predmetnim javnim naročilom.

5. PONUDNIKI, KI LAHKO SODELUJEJO V JAVNEM NAROČILU

5.1. Pojem ponudnika in gospodarskega subjekta
Na podlagi definicije sedme točke prvega odstavka 2. člena ZJN-3 »ponudnik« pomeni gospodarski subjekt, ki je predložil ponudbo. Skladno z ZJN-3 je lahko ponudnik katerakoli pravna ali fizična oseba, ki izpolnjuje vse naročnikove zahteve iz te dokumentacije.

5.2. Skupna ponudba
Na podlagi tretjega odstavka 10. člena ZJN-3 lahko v postopku javnega naročanja sodelujejo tudi skupine gospodarskih subjektov, vključno z začasnimi združenji. Skupinam ponudnikov ni treba prevzeti kakršnekoli pravne oblike.

Skupina ponudnikov mora predložiti pravni akt o skupnem nastopanju, iz katerega bo nedvoumno razvidno naslednje:
· Imenovanje nosilca posla pri izvedbi javnega naročila;
· Pooblastilo nosilcu posla in odgovorni osebi za podpis ponudbe ter podpis pogodbe;
· Obseg posla (natančna navedba vrste in obsega storitev / blaga), ki ga bo opravil posamezni ponudnik in njegove odgovornosti;
· Izjava, da so vsi ponudniki v skupni ponudbi seznanjeni z navodili ponudnikom in razpisnimi pogoji ter merili za dodelitev javnega naročila in da z njimi v celoti soglašajo;
· Izjava, da so vsi ponudniki seznanjeni s plačilnimi pogoji iz te dokumentacije;
· Neomejena solidarna odgovornost vseh ponudnikov v skupni ponudbi.

5.3. Ponudba s podizvajalci
5.3.1. Definicija podizvajalca
V skladu z definicijo prvega odstavka 94. člena ZJN-3 je podizvajalec gospodarski subjekt, ki je pravna ali fizična oseba in za ponudnika, s katerim je naročnik sklenil pogodbo o izvedbi javnega naročila, dobavlja blago ali izvaja storitev oziroma gradnjo, ki je neposredno povezana s predmetom javnega naročila.

5.3.2. Del javnega naročila, ki je lahko oddan v podizvajanje
Ponudnik lahko del javnega naročila odda v podizvajanje, vendar v podizvajanje ne sme oddati celotnega javnega naročila.

5.3.3. Dokumentacija, povezana s podizvajalci
Če bo ponudnik izvajal javno naročilo s podizvajalci, mora v ponudbi:
· Navesti vse podizvajalce ter vsak del javnega naročila, ki ga namerava oddati v podizvajanje;
· Kontaktne podatke in zakonite zastopnike predlaganih podizvajalcev;
· Izpolnjene ESPD teh podizvajalcev v skladu z 79. členom ZJN-3 ter
· Priložiti zahtevo podizvajalca za neposredno plačilo, če podizvajalec to zahteva.

Če bo izvajalec nove podizvajalce priglasil v fazi izvedbe pogodbe, mora najkasneje v petih dneh po angažiranju novega podizvajalca:
· Navesti firmo/ime in sedež/naslov novega podizvajalca ter del javnega naročila, ki ga namerava oddati v podizvajanje temu subjektu;
· Kontaktne podatke in zakonite zastopnike predlaganih novo predlaganih podizvajalcev;
· Izpolnjene ESPD teh podizvajalcev v skladu z 79. členom ZJN-3 ali dokazila o neobstoju razlogov za izključitev ter izpolnjevanju pogojev ter
· Priložiti zahtevo podizvajalca za neposredno plačilo, če podizvajalec to zahteva.

Glavni izvajalec mora med izvajanjem javnega naročila naročnika v skladu s tretjim odstavkom 94. člena ZJN-3 obvestiti o morebitnih spremembah informacij o podizvajalcih in poslati informacije o novih podizvajalcih, ki jih namerava naknadno vključiti v izvajanje javnega naročila, in sicer najkasneje v petih dneh po spremembi. 
V kolikor izvajalec tega ne bo storil, ima naročnik pravico, da za vsako ugotovljeno kršitev izvajalcu zaračuna pogodbeno kazen v višini 10.000,00 EUR za neobveščanje o posameznem podizvajalcu.

Naročnik lahko zavrne predlog za zamenjavo podizvajalca oziroma vključitev novega podizvajalca v primeru, ko so podani razlogi za izključitev gospodarskega subjekta, če podizvajalec ne izpolnjuje pogojev, ki jih je naročnik določil za podizvajalce v tej dokumentaciji ter tudi, če bi to lahko vplivalo na nemoteno izvajanje predmeta javnega naročila. Naročnik bo o morebitni zavrnitvi novega podizvajalca obvestil glavnega izvajalca najpozneje v desetih dneh od prejema predloga za zamenjavo, pri čemer gre v tem primeru za instrukcijski rok, ki ne vpliva na pravico naročnika do zavrnitve podizvajalca, če za to obstajajo utemeljeni razlogi.

5.3.4. Neposredna plačila podizvajalcem
Naročnik ponudnike/izvajalce in podizvajalce obvešča, da neposredno plačilo podizvajalcem na podlagi ZJN-3 ni več a priori obvezno, zaradi česar lahko do neposrednega plačila podizvajalcem pride samo v primeru, da podizvajalec to zahteva, pri čemer je lahko takšna zahteva podana zgolj ob oddaji ponudbe glavnemu izvajalcu, ki mora zahtevo posredovati naročniku ob prvi priglasitvi podizvajalca. V kolikor zahteva za neposredno plačilo s strani podizvajalca ne bo dana pravočasno, takšne zahteve v kasnejši fazi izvedbe del naročnik ne rabi več upoštevati, razen v kolikor so izpolnjeni pogoji po 631. členu OZ.

Kadar namerava ponudnik izvesti javno naročilo s podizvajalcem, ki zahteva neposredno plačilo, mora:
· Glavni izvajalec v pogodbi pooblastiti naročnika, da na podlagi potrjenega računa oziroma situacije s strani glavnega izvajalca neposredno plačuje podizvajalcu;
· Podizvajalec predložiti soglasje, na podlagi katerega naročnik namesto ponudnika poravna podizvajalčevo terjatev do ponudnika;
· Glavni izvajalec svojemu računu ali situaciji priložiti račun ali situacijo podizvajalca, ki ga je predhodno potrdil.

Če se neposredno plačilo podizvajalcem ne bo izvajalo, naročnik od glavnega izvajalca zahteva, da mu najpozneje v 60 dneh od plačila končnega računa oziroma situacije pošlje svojo pisno izjavo in pisno izjavo vseh podizvajalcev, ki ne bodo neposredno plačani s strani naročnika, da je podizvajalec, ki ni bil neposredno plačan, prejel plačilo za izvedeno storitev oziroma dobavljeno blago, neposredno povezano s predmetom javnega naročila. 
Če glavni izvajalec ne ravna v skladu z navedeno zahtevo, je naročnik na podlagi sedmega odstavka 94. člena ZJN-3 Državni revizijski komisiji dolžan podati predlog za uvedbo postopka o prekršku iz 2. točke prvega odstavka 112. člena ZJN-3.

Če se neposredno plačilo podizvajalcem ne bo izvajalo, podatki o podizvajalcih niso sestavni del pogodbe, zaradi česar se pogodba o izvedbi javnega naročila ne bo spreminjala, v kolikor ne pride do neposrednih plačil kakšnemu od na novo priglašenih podizvajalcev.

5.3.5. Neposredna plačila podizvajalcem v podizvajalski verigi
Določbe v zvezi z neposrednimi plačili podizvajalcem iz tega poglavja dokumentacije veljajo tudi za vse ostale podizvajalce v podizvajalski verigi.

5.4. Način nastopanja istega gospodarskega subjekta
Naročnik dopušča, da isti gospodarski subjekt predloži več ponudb, vendar le v kolikor v različnih ponudbah nastopa v različnih vlogah (bodisi kot samostojni ponudnik, bodisi kot partner v skupnem nastopu), medtem ko lahko isti gospodarski subjekt v isti vlogi (bodisi kot ponudnik, bodisi kot partner v skupnem nastopu) odda zgolj eno ponudbo. V primeru, da bo isti gospodarski subjekt  predložil več kot eno ponudbo, v kateri bo nastopal v isti vlogi, bodo vse ponudbe tega gospodarskega subjekta izločene iz postopka oddaje javnega naročila. V primeru, da pa isti gospodarski subjekt nastopa v dveh ali več ponudbah v različnih vlogah, bodisi kot ponudnik bodisi kot partner v skupni ponudbi, cenejša ponudba, v kateri nastopa isti ponudnik, po roku za oddajo ponudb ne sme biti umaknjena, sicer bodo vse ponudbe, v katerih nastopa tak ponudnik, izločene iz postopka oddaje javnega naročila.
Gospodarski subjekt lahko kot podizvajalec nastopa v ponudbah različnih ponudnikov.

6. PRAVILA ZA SPOROČANJE

6.1. Komunikacijska sredstva
Izvedba predmetnega javnega naročila poteka z uporabo elektronskih komunikacijskih sredstev, delno pa z uporabo drugih komunikacijskih sredstev.

Odločitev o oddaji javnega naročila bo objavljena na portalu javnih naročil.

Dodatne informacije bo naročnik v skladu s 60. členom ZJN-3 posredoval preko obvestila o dodatnih informacijah, informacijah o nedokončanem postopku ali popravku ali na drug način preko portala javnih naročil.

6.2. Spreminjanje ali dopolnjevanje dokumentacije
Po izteku roka za prejem ponudb naročnik v skladu z drugim odstavkom 67. člena ZJN-3 ne sme več spreminjati ali dopolnjevati dokumentacije v zvezi z oddajo javnega naročila. Informacije, ki jih posreduje naročnik ponudnikom na portalu javnih naročil ali prek njega, se štejejo za spremembo, dopolnitev ali pojasnilo dokumentacije v zvezi z oddajo javnega naročila, če iz vsebine informacij izhaja, da se z njimi spreminja, dopolnjuje ta dokumentacija ali če se s pojasnilom odpravlja dvoumnost navedbe v tej dokumentaciji. 

6.3. Jezik javnega naročanja
Na podlagi 36. člena ZJN-3 postopek javnega naročanja poteka v slovenskem jeziku. Naročnik lahko v dokumentaciji v zvezi z oddajo javnega naročila določi, da smejo ponudniki svoje ponudbe predložiti delno ali v celoti v tujem jeziku, zlasti v delu, ki se nanaša na tehnične značilnosti, kakovost in tehnično dokumentacijo, kot so na primer prospekti, propagandni ter tehnični material in drugo. V izjemnih primerih, kadar ne obstaja dovolj ustrezno slovensko izrazoslovje na specifičnem tehničnem področju ali kadar to zahteva predmet javnega naročila, lahko naročnik pripravi dokumentacijo ali del dokumentacije v tujem jeziku. 

Za presojo spornih vprašanj se vedno uporablja ponudba oziroma njen uradni prevod v slovenskem jeziku, če pa je bila dokumentacija ali del dokumentacije podan samo v tujem jeziku, pa tuji jezik.

Ne glede na določbo te dokumentacije, da postopek javnega naročanja poteka v slovenskem jeziku, bo naročnik morebitno dejstvo predložitve ponudbene dokumentacije v tujem jeziku štel kot pomanjkljivost ponudbe zgolj v primeru, če jezika, v katerem je predložen dokument, ne razume. V takšnem primeru bo od ponudnika zahteval, da se del ponudbe, ki ga naročnik ne razume, prevede v slovenski jezik, na stroške ponudnika, v razumnem roku, ki bo praviloma znašal pet delovnih dni.

7. ODDAJA IN JAVNO ODPIRANJE PONUDB

7.1. Rok za prejem ponudb
Naročnik določa rok za prejem ponudb na dan ponedeljek 17. september 2018 do 10.00 ure. 

7.2. Način predložitve ponudbe
Elektronska predložitev ponudb se izvaja v skladu s točko 3 dokumenta Navodila za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI (v nadaljevanju: Navodila za uporabo v e-JN), ki je del te razpisne dokumentacije in objavljen na spletnem naslovu: https://ejn.gov.si/eJN2.
Za oddano ponudbo se šteje ponudba, ki je v informacijskem sistemu e-JN označena s statusom »ODDANO«.

7.3. Umik ali sprememba ponudbe
Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba.
Po preteku roka za predložitev ponudb ponudbe ne bo več mogoče oddati. 

7.4. Javno odpiranje ponudb
Odpiranje ponudb bo na podlagi četrtega odstavka 88. člena ZJN-3 javno.

	Čas
	Način

	17. september 2018 ob 10.30 uri
	Avtomatično v informacijskem sistemu e-JN na spletnem naslovu https://ejn.gov.si/eJN2

	Odpiranje ponudb poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku, o variantah, če so bile zahtevane oziroma dovoljene, ter omogoči dostop do .pdf dokumenta, ki ga ponudnik naloži v sistem e-JN pod razdelek »Predračun«. Javna objava se avtomatično zaključi po preteku 60 minut. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«. 
S tem se šteje, da je bil ponudniku vročen zapisnik o odpiranju ponudb.

Pozivi za dopolnitev/pojasnilo oziroma spremembo ponudbe naročnik ustvari in posreduje ponudniku v sistemu e-JN. Ponudnik dopolnitev/pojasnilo oziroma spremembo ponudbene dokumentacije posreduje v sistem e-JN do zahtevanega roka, ki ga določi naročnik.

	Dostop do povezave za oddajo elektronske ponudbe v tem postopku javnega naročila je na naslednji povezavi: 
[bookmark: _GoBack]https://ejn.gov.si/ponudba/pages/aktualno/aktualno_javno_narocilo_podrobno.xhtml?zadevaId=3161




7.4. Rok za dodatna pojasnila ponudb
Naročnik bo na oziroma preko portala javnih naročil posredoval dodatna pojasnila v zvezi z dokumentacijo v zvezi z oddajo javnega naročila najpozneje do 07.09.2018 do 00:00 ure, pod pogojem, da je bila zahteva za dodatna pojasnila posredovana pravočasno, to je do 03.09.2018 do 00:00 ure.

Pojasnila dokumentacije v zvezi z oddajo javnega naročila se lahko zahteva zgolj preko portala javnih naročil. Naročnik si pridržuje pravico, da dokumentacijo v zvezi z oddajo javnega naročila delno spremeni ali dopolni ter po potrebi podaljša rok za oddajo ponudb. Spremembe in dopolnitve dokumentacije v zvezi z oddajo javnega naročila so sestavni del dokumentacije v zvezi z oddajo javnega naročila.

8. POGOJI ZA PRIZNANJE SPOSOBNOSTI IN RAZLOGI ZA IZKLJUČITEV

Naročnik bo iz sodelovanja v postopku javnega naročanja izključil ponudnika, če pri preverjanju v skladu s 77., 79. in 80. členom ZJN-3 ugotovi ali je drugače seznanjen, da za ponudnika obstaja katerikoli od razlogov za izključitev, naveden v tej dokumentaciji.

8.1. Razlogi za izključitev

8.1.1. 	Prvi odstavek 75. člena ZJN-3
Če je bila gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastilo za njegovo zastopanje ali odločanje ali nadzor v njem, izrečena pravnomočna sodba, ki ima elemente naslednjih kaznivih dejanj, ki so opredeljena v KZ-1:
· Terorizem (108. člen KZ-1)
· Financiranje terorizma (109. člen KZ-1)
· Ščuvanje in javno poveličevanje terorističnih dejanj (110. člen KZ-1)
· Novačenje in usposabljanje za terorizem (111. člen KZ-1)
· Spravljanje v suženjsko razmerje (112. člen KZ-1)
· Sprejemanje podkupnine pri volitvah (157. člen KZ-1)
· Kršitev temeljnih pravic delavcev (196. člen KZ-1)
· Goljufija (211. člen KZ-1)
· Protipravno omejevanje konkurence (225. člen KZ-1)
· Povzročitev stečaja z goljufijo ali nevestnim poslovanjem (226. člen KZ-1)
· Oškodovanje upnikov (227. člen KZ-1)
· Poslovna goljufija (228. člen KZ-1)
· Goljufija na škodo Evropske unije (229. člen KZ-1)
· Preslepitev pri pridobitvi in uporabi posojila ali ugodnosti (230. člen KZ-1)
· Preslepitev pri poslovanju z vrednostnimi papirji (231. člen KZ-1)
· Preslepitev kupcev (232. člen KZ-1)
· Neupravičena uporaba tuje oznake ali modela (233. člen KZ-1)
· Neupravičena uporaba tujega izuma ali topografije (234. člen KZ-1)
· Ponareditev ali uničenje poslovnih listin (235. člen KZ-1)
· Izdaja in neupravičena pridobitev poslovne skrivnosti (236. člen KZ-1)
· Zloraba informacijskega sistema (237. člen KZ-1)
· Zloraba notranje informacije (238. člen KZ-1)
· Zloraba trga finančnih instrumentov (239. člen KZ-1)
· Zloraba položaja ali zaupanja pri gospodarski dejavnosti (240. člen KZ-1)
· Nedovoljeno sprejemanje daril (241. člen KZ-1)
· Nedovoljeno dajanje daril (242. člen KZ-1)
· Ponarejanje denarja (243. člen KZ-1)
· Ponarejanje in uporaba ponarejenih vrednotnic ali vrednostnih papirjev (244. člen KZ-1)
· Pranje denarja (245. člen KZ-1)
· Zloraba negotovinskega plačilnega sredstva (246. člen KZ-1)
· Uporaba ponarejenega negotovinskega plačilnega sredstva (247. člen KZ-1)
· Izdelava, pridobitev in odtujitev pripomočkov za ponarejanje (248. člen KZ-1)
· Davčna zatajitev (249. člen KZ-1)
· Tihotapstvo (250. člen KZ-1)
· Zloraba uradnega položaja ali uradnih pravic (257. člen KZ-1)
· Oškodovanje javnih sredstev (257.a člen KZ-1)
· Izdaja tajnih podatkov (260. člen Kz-1)
· Jemanje podkupnine (261. člen KZ-1)
· Dajanje podkupnine (262. člen KZ-1)
· Sprejemanje koristi za nezakonito posedovanje (263. člen KZ-1)
· Dajanje daril za nezakonito posredovanje (264. člen KZ-1)
· Hudodelsko združevanje (294. člen KZ-1)

Naročnik bo iz postopka javnega naročanja kadar koli v postopku izključil gospodarski subjekt, če se izkaže, da je pred ali med postopkom javnega naročanja ta subjekt glede na storjena ali neizvedena dejanja v enem od zgoraj navedenih položajev.

INFORMACIJA ZA UGOTAVLJANJE SPOSOBNOSTI:
ESPD
Soglasje za pridobitev podatkov iz kazenske evidence za pravne osebe -OBRAZEC št. 5
Soglasje za pridobitev podatkov iz kazenske evidence za fizične osebe –OBRAZEC št. 6


8.1.2. 	Drugi odstavek 75. člena ZJN-3
Če gospodarski subjekt ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan oddaje ponudbe ali prijave znaša 50 EUR ali več. Šteje se, da gospodarski subjekt ne izpolnjuje obveznosti iz prejšnjega stavka tudi, če na dan oddaje ponudbe ali prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe ali prijave.

INFORMACIJA ZA UGOTAVLJANJE SPOSOBNOSTI:
Enotni evropski dokument v zvezi z oddajo javnega naročila – ESPD 

8.1.3. 	a) točka četrtega odstavka 75. člena ZJN-3
Če je gospodarski subjekt na dan, ko poteče rok za oddajo ponudb, izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami.

INFORMACIJA ZA UGOTAVLJANJE SPOSOBNOSTI:
ESPD

8.1.4. 	b) točka četrtega odstavka 75. člena ZJN-3
Če je bila gospodarskemu subjektu v zadnjih treh letih pred potekom roka za oddajo ponudb s pravnomočno odločbo pristojnega organa republike Slovenije ali druge države članice ali tretje države dvakrat izrečena globa zaradi prekrška v zvezi s plačilom za delo.


INFORMACIJA ZA UGOTAVLJANJE SPOSOBNOSTI:
ESPD

8.1.5. 	a) točka šestega odstavka 75. člena ZJN-3
Če lahko naročnik na kakršen koli način izkaže kršitev obveznosti na področju okoljskega, socialnega in delovnega prava, ki so določene v pravu Evropske unije, predpisih, ki veljajo v Republiki Sloveniji, kolektivnih pogodb ali predpisih mednarodnega, socialnega in delovnega prava. Seznam mednarodnih socialnih in okoljskih konvencij določata Priloga X Direktive 2014/24/EU in Priloga XIV Direktive 2014/25/EU.

INFORMACIJA ZA UGOTAVLJANJE SPOSOBNOSTI:
ESPD

8.1.6. 	b) točka šestega odstavka 75. člena ZJN-3
Če se je nad gospodarskim subjektom začel postopek zaradi insolventnosti ali prisilnega prenehanja ali postopek likvidacije, če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami.

INFORMACIJA ZA UGOTAVLJANJE SPOSOBNOSTI:
ESPD

8.1.7. 	c) točka šestega odstavka 75. člena ZJN-3
Če lahko naročnik z ustreznimi sredstvi izkaže, da je gospodarski subjekt zagrešil hujšo kršitev poklicnih pravil, zaradi česar je omajana njegova integriteta.

INFORMACIJA ZA UGOTAVLJANJE SPOSOBNOSTI:
ESPD

8.1.8. 	f) točka šestega odstavka 75. člena ZJN-3
Če so se pri gospodarskem subjektu pri prejšnji pogodbi o izvedbi javnega naročila ali prejšnji koncesijski pogodbi, ne glede na to, s katerim naročnikom je bila pogodba o izvedbi javnega naročila ali koncesijska pogodba sklenjena, pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila ali uveljavljal odškodnino ali so bile izvedene druge primerljive sankcije.

INFORMACIJA ZA UGOTAVLJANJE SPOSOBNOSTI:
ESPD



8.2. Gospodarski subjekti, za katere ne smejo obstajati razlogi za izključitev

Neobstoj razlogov za izključitev morajo izkazati naslednji gospodarski subjekti:
· Ponudnik;
· Vsi partnerji v skupni ponudbi;
· Vsi podizvajalci, ne glede na fazo izvedbe javnega naročila, v kateri se vključijo v izvedbo javnega naročila;
· Če ponudnik v skladu z 81. členom ZJN-3 uporablja zmogljivosti drugih subjektov, subjekti, katerih zmogljivosti uporablja ponudnik.

Vsi navedeni gospodarski subjekti morajo oddati svoj ESPD Obrazec.

Podizvajalci, ki bodo priglašeni že ob oddaji ponudbe glavnega izvajalca ali skupne ponudbe, morajo oddati svoj ESPD obrazec.

Podizvajalci, ki bodo v javno naročilo vključeni po sklenitvi pogodbe z glavnim izvajalcem ali s konzorcijem izvajalcev, morajo ESPD obrazec ali dokazila o neobstoju razlogov za izključitev predložiti ob nominaciji, pred pričetkom izvedbe del. Noben naknadno angažiran podizvajalec, ki ni bil priglašen že ob oddaji ponudbe, ne sme pričeti z izvedbo del prej, preden naročnik ne odobri njegovega angažiranja. Naročnik bo podizvajalca potrdil takoj, ko bo preveril izpolnjevanje neobstoja vseh razlogov za izključitev in drugih sorazmernih pogojev, ki veljajo za podizvajalca. Zaradi časovnega vidika trajanja preverjanja neobstoja vseh razlogov za izključitev in drugih sorazmernih pogojev naročnik svetuje, da se za novo angažirane podizvajalce predloži dokazila o neobstoju razlogov za izključitev ter o izpolnjevanju sorazmernih pogojev in ne zgolj ESPD obrazca.

8.3. Popravni mehanizem

Naročnik si pridržuje pravico, da na podlagi devetega odstavka 75. člena ZJN-3 oceni, da dokazi, ki jih je predložil gospodarski subjekt v okviru instituta popravnega mehanizma, zadoščajo, da se gospodarskega subjekta ne izključi iz postopka javnega naročanja. Navedeno je naročnikova pravica in ne dolžnost.

Ponudnik mora predložiti dokazila, ki dokazujejo, da je gospodarski subjekt sprejel ukrepe v okviru instituta popravnega mehanizma že ob oddaji ponudbe. Kasneje predloženih dokazil naročnik ne bo upošteval.

Če naročnik oceni, da ukrepi ne zadoščajo, gospodarskemu subjektu pošlje utemeljitev takšne odločitve.

8.4. Pogoji za sodelovanje

Naročnik določa pogoje za sodelovanje, ki so navedeni v tem poglavju dokumentacije.

8.4.1. Gospodarski subjekti, za katere so določeni pogoji
Iz spodnje tabele je razvidno, za katere gospodarske subjekte veljajo posamezni pogoji.

Pogoji se lahko nanašajo na naslednje gospodarske subjekte na:
· ponudnika;
· partnerja v skupni ponudbi na podlagi četrtega odstavka 10. člena ZJN-3;
· podizvajalce, ne glede na fazo izvedbe javnega naročila, v kateri se vključijo v izvedbo javnega naročila;
· dejanskega (končnega) izvajalca posla, ne glede na člen v podizvajalski verigi, ki mu dejanski izvajalec posla pripada;
· ponudnik v skladu z 81. členom ZJN-3 uporablja zmogljivosti drugih subjektov, na subjekte, katerih zmogljivosti uporablja ponudnik.

Vsi gospodarski subjekti, za katere je določeno izpolnjevanje kakršnegakoli pogoja, morajo oddati svoj ESPD obrazec v delu, ki je za njih aktualen (ostale podatke v ESPD obrazcu, ki ne pridejo v poštev se prečrta).

Podizvajalci, ki bodo priglašeni že ob oddaji ponudbe glavnega izvajalca ali skupne ponudbe, morajo oddati svoj ESPD obrazec.

Podizvajalci, ki bodo v javno naročilo vključeni po sklenitvi pogodbe z glavnim izvajalcem ali s konzorcijem izvajalcev, morajo ESPD obrazec ali dokazila o izpolnjevanju pogojev predložiti ob nominaciji, pred pričetkom izvedbe del. Noben naknadno angažiran podizvajalec, ki ni bil priglašen že ob oddaji ponudbe, ne sme pričeti z izvedbo del prej, preden naročnik ne odobri njegovega angažiranja. Naročnik bo podizvajalca potrdil takoj, ko bo preveril izpolnjevanje pogojev, ki veljajo za podizvajalca. Zaradi časovnega vidika trajanja preverjanja pogojev naročnik svetuje, da se za novo angažirane podizvajalce predloži dokazila o izpolnjevanju sorazmernih pogojev in ne zgolj ESPD obrazca.

Druga alineja osmega odstavka 94. člena ZJN-3 daje naročniku možnost, da obveznosti iz 94. člena ZJN-3, ki se nanašajo na podizvajalce, veljajo tudi za podizvajalce podizvajalcev in nadaljnje podizvajalce v podizvajalski verigi, zaradi česar naročnik določene pogoje določa tudi za dejanskega (končnega) izvajalca posla, ne glede na člen v podizvajalski verigi, ki mu dejanski izvajalec posla pripada. Dejanski (končni) izvajalec posla je tisti izvajalec, ki dejansko opravlja posamezna dela na gradbišču, ne glede na njegovo pogodbeno povezavo z glavnim izvajalcem ali konzorcijem izvajalcev.


8.4.2. Ustreznost za opravljanje poklicne dejavnosti

	Zap. št.
	Pravna podlaga
	POGOJ
	Za koga velja pogoj

	1.
	tretji odstavek 76. člena ZJN-3
	Gospodarski subjekt MORA BITI vpisan v enega od poklicnih ali poslovnih registrov, ki se vodijo v državi članici, v kateri ima gospodarski subjekt sedež. Seznam poklicnih ali poslovnih registrov v državah članicah Evropske unije določa Priloga XI Direktive 2014/24/EU
	za ponudnika;
za vse partnerje v skupni ponudbi;
za vse podizvajalce, ne glede na fazo izvedbe JN, v katero se vključijo v izvedbo JN;
za vse dejanske (končne) izvajalce posla, ne glede na člen v podizvajalski verigi, ki mu dejanski izvajalec posla pripada;




INFORMACIJA ZA UGOTAVLJANJE SPOSOBNOSTI:

· ESPD


8.4.3. Tehnična in strokovna sposobnost

	Zap. št.
	Pravna podlaga
	POGOJ
	Za koga velja pogoj

	1. 
	b) točka osmega odstavka 77. člena ZJN-3
	Ponudnik mora predložiti najmanj 2 referenci, ki izkazujeta, da je ponudnik v zadnjih treh (3) letih pred oddajo ponudbe kvalitetno in strokovno opravil najmanj dve (2) primerljivi zavarovalni storitvi.

Naročnik si pridržuje pravico, da predložene reference sam preveri pri investitorju, in jih ne upošteva, v kolikor le-teh ne bo mogoče pridobiti oz. preveriti (preverba istovrstnosti referenčnih del in referenčne višine posla).

Naročnik lahko domneva, da gospodarski subjekt nima zahtevanih strokovnih sposobnosti, če naročnik pri gospodarskem subjektu zasledi nasprotje interesov, ki bi lahko negativno vplivali na izvedbo javnega naročila.

	Pogoj mora izpolniti ponudnik oziroma podizvajalec, ki bo dejansko izvajal dobavo blaga/storitve

Konzorcij ponudnikov postavljeni pogoj izpolni skupaj ali preko kateregakoli člana konzorcija.

V kolikor ponudnik ponudbo oddaja s podizvajalci, lahko navedeni pogoj ponudnik izpolni tudi s podizvajalcem, vendar le, če bo podizvajalec, s katerim ponudnik pogoj izpolnjuje, pri predmetnem javnem naročilu dejansko izvajal ta del javnega naročila



INFORMACIJA ZA UGOTAVLJANJE SPOSOBNOSTI:
ESPD
seznam referenčnih poslov (OBRAZEC št. 7) in potrdilo o dobro opravljenem delu, izdano s strani referenčnega naročnika (ki mora biti investitor referenčnega posla) za vsako priglašeno referenco (OBRAZEC št. 8).


	Zap. št.
	Pravna podlaga
	POGOJ
	Za koga velja pogoj

	1.
	j)  točka osmega odstavka 77. člena ZJN-3
	Ponudnik, ki namerava oddati del javnega naročila v podizvajanje mora navesti delež in vrsto del, ki ga namerava oddati v podizvajanje
	Pogoj mora izpolniti ponudnik oziroma konzorcij ponudnikov, ki namerava oddati del javnega naročila v podizvajanje



INFORMACIJA ZA UGOTAVLJANJE SPOSOBNOSTI:
ESPD
Izjava podizvajalca (OBRAZEC št. 4)



9. INFORMACIJE ZA UGOTAVLJANJE SPOSOBNOSTI

Gospodarski subjekt potrdi izpolnjevanje pogojev s predložitvijo obrazca ESPD. Obrazec ESPD predstavlja uradno izjavo gospodarskega subjekta, da zanj ne obstajajo razlogi za izključitev in da izpolnjuje pogoje za sodelovanje, hkrati pa zagotavlja ustrezne informacije, ki jih zahteva naročnik. Obrazec ESPD vključuje tudi uradno izjavo o tem, da bo gospodarski subjekt na zahtevo in brez odlašanja sposoben predložiti dokazila, ki dokazujejo neobstoj razlogov za izključitev oziroma izpolnjevanje pogojev za sodelovanje.
Navedbe v ESPD in/ali dokazila, ki jih predloži gospodarski subjekt, morajo biti veljavni.
Gospodarski subjekt naročnikov obrazec ESPD (datoteka XML) uvozi na spletni strani Portala javnih naročil/ESPD: http://www.enarocanje.si/_ESPD/ in v njega neposredno vnese zahtevane podatke. 
ESPD mora biti v ponudbi priložen za vse gospodarske subjekte, ki v kakršnikoli vlogi sodelujejo v ponudbi (ponudnik, sodelujoči ponudniki v primeru skupne ponudbe, gospodarski subjekti, na katerih kapacitete se sklicuje ponudnik in podizvajalci).
Ponudnik, ki v sistemu e-JN oddaja ponudbo, naloži svoj ESPD v razdelek »ESPD – ponudnik«, ESPD ostalih sodelujočih pa naloži v razdelek »ESPD – ostali sodelujoči«. Ponudnik, ki v sistemu e-JN oddaja ponudbo, naloži nepodpisan ESPD v .xml obliki in bo podpisan hkrati s podpisom ponudbe.
Za ostale sodelujoče ponudnik v razdelek »ESPD – ostali sodelujoči« priloži podpisane ESPD v pdf. obliki, ali v elektronski obliki podpisan .xml. 
9.2. Preverjanje uradno dostopnih podatkov
Na podlagi osmega odstavka 79. člena ZJN-3 ponudnik ni dolžan predložiti dokazil ali drugih listinskih dokazov, če lahko naročnik potrdila ali druge potrebne informacije pridobi brezplačno z neposrednim dostopom do nacionalne baze podatkov katere koli države članice, kakršne so nacionalni register javnih naročil, elektronski register podjetij, elektronski sistem za shranjevanje dokumentov ali predkvalifikacijski sistem. Ponudnik prav tako ni dolžan predložiti dokazil, če naročnik že ima te dokumente zaradi prejšnjega oddanega javnega naročila ali sklenjenega okvirnega sporazuma / pogodbe in so ti dokumenti še vedno veljavni oziroma izkazujejo navedbe v ESPD.

Podatke, ki se vodijo v uradnih evidencah in ponudnik za njih ni predložil dokazila sam, lahko naročnik namesto v uradni evidenci, na podlagi devetega odstavka 77. člena ZJN-3 preveri v enotnem informacijskem sistemu, ki predstavlja zbirko podatkov o ponudnikih ter njihovih ponudbah in ga vodi ministrstvo, pristojno za javna naročila, če ponudnik v tem sistemu naročnika izkazljivo potrdi.

V kolikor bo iz ESPD izhajalo, da lahko naročnik dokazila pridobi sam iz uradnih evidenc, bo naročnik pred sprejemom odločitve o oddaji javnega naročila za ponudnika, kateremu se je odločil oddati javno naročilo ter za druge ponudnike, za katere naročnik tako oceni, v uradnih evidencah preveril izpolnjevanje pogojev ter neobstoj razlogov za izključitev.

V kolikor takšna preveritev v uradnih evidencah ne bo mogoča, bo naročnik ravnal v skladu z naslednjo točko (9.3. Preverjanje podatkov, ki niso uradno dostopni) te dokumentacije.

9.3. Dokazovanje pogojev za sodelovanje
Če ni v teh navodilih za posamezne dokumente drugače določeno, zadošča predložitev kopij zahtevanih dokumentov. Naročnik si pridržuje pravico do vpogleda v originalne dokumente.

Obrazci izjav, ki jih mora predložiti ponudnik, so del dokumentacije v zvezi z oddajo javnega naročila. Izjave so lahko predložene na teh obrazcih ali na ponudnikovih, ki pa vsebinsko bistveno ne smejo odstopati od priloženih obrazcev. Izjave ponudnika morajo biti pisne ter podpisane s strani ponudnika. V kolikor ponudnik uporablja žig, se obrazci tudi žigosajo.

Naročnik si pridržuje pravico do preveritve verodostojnosti izjav oziroma potrdil pri podpisniku le-teh.

Če obstaja naročnikova zahteva, koliko stari so lahko dokumenti, ki jih ponudnik prilaga kot dokazila, je to navedeno pri posameznem pogoju. V kolikor ni navedeno ničesar, starost dokumenta ni pomembna, odražati pa mora zadnje stanje. Dokumenti morajo ne glede na določeno oziroma zahtevano največjo dopuščeno starost vedno odražati zadnje stanje.

V kolikor je ponudnik samostojni podjetnik in ne more pridobiti in predložiti zahtevanih dokumentov, mora priložiti primerne dokumente, iz katerih izhaja izpolnjevanje zahtevanega pogoja.

V kolikor ponudnik nima sedeža v republiki Sloveniji in ne more pridobiti in predložiti zahtevanih dokumentov, ker država v kateri ima ponudnik svoj sedež ne izdaja takšnih dokumentov, lahko ponudnik namesto pisnega dokazila predloži zapriseženo izjavo prič ali zapriseženo izjavo ponudnika. Izjava mora biti podana pred pravosodnim ali upravnim organom, notarjem ali pristojnim organom poklicnih ali gospodarskih subjektov v državi, v kateri ima ponudnik svoj sedež.

Kadar ima ponudnik sedež v drugi državi, mora v ponudbi, v OBRAZCU št. 1 navesti svojega pooblaščenca (-ko) za vročitev, v skladu z določbami Zakona o splošnem upravnem postopku.

Naročnik bo pred sprejemom odločitve o oddaji javnega naročila od ponudnika, kateremu se je odločil oddati javno naročilo, lahko pa tudi od ponudnikov, ki so po merilu za izbor uvrščeni za ponudbo ekonomsko najugodnejšega ponudnika, zahteval, da predloži vsa dokazila v skladu s 77. členom ZJN-3, ki niso uradno dostopna v javnih evidencah.

Naročnik si pridržuje pravico, da za vsakega od postavljenih pogojev zahteva dodatna dokazila, kot na primer: kopije sklenjenih pogodb za referenčne posle, podatke o referenčnih poslih, ipd…

9.4. Pridobivanje podatkov na druge načine
V kolikor bo naročnik kakšen podatek o izpolnjevanju razlogov za izključitev ali neizpolnjevanju pogojev pridobil na drugačen način, kakor preko dokazil iz uradno dostopnih podatkov, na primer 
preko konkurenčnih ponudnikov ali preko dokazil iz uradno dostopnih podatkov, na primer preko konkurenčnih ponudnikov ali preko tretjih gospodarskih subjektov, drugih naročnikov in podobno, si naročnik pridržuje pravico, da takšne informacije in podatke preveri.

V ta namen ima naročnik pravico, od ponudnika zahtevati dokazila v zvezi s pridobljenim podatkom ali informacijo, ki ga mora ponudnik predložiti v roku, ki ga bo določil naročnik v pozivu in bo praviloma znašal tri (3) delovne dni, sicer lahko naročnik ponudbo izključi iz postopka oddaje javnega naročila.

9.5. Pojasnila ponudb
Naročnik lahko na podlagi sedmega odstavka 79. člena ZJN-3 pozove gospodarske subjekte, da dopolnijo ali pojasnijo potrdila, predložena v skladu s 77. in 78. členom ZJN-3.

Za pojasnila ponudb bo naročnik določil primeren rok, ki bo praviloma znašal tri (3) delovne dni.

9.6. Dopolnjevanje in spreminjanje ponudb
Če so ali se zdijo informacije in dokumentacija, ki jih morajo predložiti gospodarski subjekti, nepopolne ali napačne oziroma če posamezni dokumenti manjkajo, lahko (ni pa nujno) naročnik zahteva, da ponudnik v ustreznem roku predloži manjkajoče dokumente ali dopolni, popravi ali pojasni ustrezne informacije ali dokumentacijo, pod pogojem, da je takšna zahteva popolnoma skladna z načeloma enake obravnave in transparentnosti.

Naročnik od ponudnika zahteva dopolnitev, popravek, spremembo ali pojasnilo njegove ponudbe le, kadar določenega dejstva ne more popraviti sam. Predložitev manjkajočega dokumenta ali dopolnitev, popravek ali pojasnilo informacije ali dokumentacije se lahko nanaša izključno na takšne elemente ponudbe, katerih obstoj pred iztekom roka, določenega za predložitev prijave ali ponudbe, je mogoče objektivno preveriti. Če ponudnik ne predloži manjkajočega dokumenta ali ne dopolni, popravi ali pojasni ustrezne informacije ali dokumentacije, bo naročnik ponudnika izključil.

Razen kadar gre za popravek ali dopolnitev očitne napake, če zaradi tega popravka ali dopolnitve ni dejansko predlagana nova ponudba, ponudnik ne sme dopolnjevati ali popravljati:
· svoje cene brez DPZP na enoto, vrednosti postavke brez DPZP, skupne vrednosti ponudbe brez DPZP, razen kadar se skupna vrednost spremeni v skladu s sedmim odstavkom tega člena in ponudbe v okviru meril;
· tistega dela ponudbe, ki se veže na tehnične specifikacije predmeta javnega naročila;
· tistih elementov ponudbe, ki vplivajo ali bi lahko vplivali na drugačno razvrstitev njegove ponudbe glede na preostale ponudbe, ki jih je naročnik prejel v postopku javnega naročanja.

Ne glede na prejšnji odstavek sme izključno naročnik ob pisnem soglasju ponudnika popraviti računske napake, ki jih odkrije pri pregledu in ocenjevanju ponudb. Pri tem se količina in cena na enoto brez DZPZ ne smeta spreminjati. Če se pri pregledu in ocenjevanju ponudb ugotovi, da je prišlo do računske napake zaradi nepravilne vnaprej določene matematične operacije s strani naročnika, lahko naročnik ob pisnem soglasju ponudnika popravi računsko napako tako, da ob upoštevanju cen na enoto brez DZPZ in količin, ki jih ponudi ponudnik, izračuna vrednost ponudbe z upoštevanjem pravilne matematične operacije. Naročnik lahko ob pisnem soglasju ponudnika napačno zapisano stopnjo DZPZ popravi v pravilno.

Naročnik ponudnikom ne bo dovoljeval, da po roku za prejem ponudb, ponudbo dopolnjuje na naslednji način:
· Priglasitev novih podizvajalcev v fazi po roku za prejem ponudb do pravnomočnosti odločitve o oddaji;
· Predložitev novih referenc;

10. FINANČNA ZAVAROVANJA

Na podlagi drugega odstavka 93. člena ZJN-3 ter f) točke 6. odstavka 62. člena ZJN-3 naročnik v postopku javnega naročanja določa naslednje obvezno zavarovanje:
· Finančno zavarovanje za dobro izvedbo pogodbenih obveznosti

Naročnik kot instrument finančnega zavarovanja določa bančno garancijo ali ustrezno zavarovanje pri zavarovalnici (v nadaljevanju: finančno zavarovanje), ki ne sme vsebinsko odstopati od vzorca iz razpisne dokumentacije in ne sme vsebovati dodatnih pogojev za izplačilo, krajših rokov, kot jih je določil naročnik, nižjega zneska, kot ga je določil naročnik ali spremembe krajevne pristojnosti za reševanje sporov med upravičencem in izdajateljem zavarovanja.
Izbrani ponudnik mora naročniku v roku desetih (10) dni po podpisu pogodbe dostaviti dokument finančnega zavarovanja za dobro izvedbo pogodbenih obveznosti. 

Predmet,  višina in trajanje zavarovanja so opredeljeni tudi  v Prilogi OBRAZCI, natančneje OBRAZEC št. 9.

10.1. Finančno zavarovanje za dobro izvedbo pogodbenih obveznosti

Izbrani ponudnik je dolžan najkasneje v 10 (desetih) dneh od podpisa pogodbe, kot pogoj za veljavnost pogodbe, izročiti naročniku finančno zavarovanje za dobro izvedbo pogodbenih obveznosti v višini 10 % od skupne (petletne) vrednosti pogodbe z DPZP za celotno obdobje trajanja naročila. 

V ta namen mora ponudnik v ponudbeno dokumentaciji predložiti izjavo ponudnika, da bo v 10 (desetih) dneh od podpisa pogodbe naročniku predložil bančno garancijo oziroma zavarovanje za dobro izvedbo pogodbenih obveznosti v višini 10 % (deset odstotkov) končne pogodbene vrednosti z DDV za celotno obdobje trajanja naročila, z veljavnostjo najmanj 30 dni po roku za izpolnitev ponudnikovih pogodbenih obveznosti.

Če se rok za izvedbo naročila podaljša, je potrebno temu ustrezno podaljšati veljavnost garancije.

Garancijo za dobro izvedbo pogodbenih obveznosti naročnik lahko vnovči, če izvajalec svojih obveznosti do naročnika ne izpolni skladno s pogodbo, v dogovorjeni kvaliteti, količini in roku (kritje pravočasnosti izvedbe). Garancijo unovči tudi za kritje zapadlih obveznosti izvajalca do podizvajalcev in kooperantov, ki sodelujejo pri izvedbi naročila, če izvajalec teh obveznosti ne poravna.

Finančno zavarovanje mora biti nepreklicno in brezpogojno vnovčljivo na prvi poziv ter mora biti izdano po vzorcu iz razpisne dokumentacije (OBRAZEC št. 9), sicer bo ponudba izločena iz postopka oddaje javnega naročila.

V primeru, da ponudnik v ponudbi nastopa skupaj s podizvajalci, mora garancija, ki jo ponudnik izda naročniku za dobro izvedbo pogodbenih obveznosti kriti tudi obveznosti ponudnika do njegovih podizvajalcev.

V primeru, da naročnik med trajanjem veljavnosti garancije za dobro izvedbo pogodbenih obveznosti, garancijo vnovči, je izvajalec dolžan naročniku v desetih (10) dneh do vnovčenja izročiti novo garancijo.

Finančno zavarovanje lahko naročnik unovči v naslednjih primerih:
· če se bo izkazalo, da izvajalec del v celoti ali delno ne opravlja v skladu s pogodbo, zahtevami dokumentacije v zvezi z oddajo javnega naročila, specifikacijami ali ponudbeno dokumentacijo;
· če izvajalec naročniku ne preda podaljšanja garancije v skladu s pogodbo;
· če bo naročnik pogodbo razdrl zaradi kršitve na strani izvajalca;
· če bo naročnik razdrl pogodbo zaradi zamude;
· če bo izvajalec kršil zaupnost podatkov;
· v primeru stečaja, likvidacijskega postopka ali drugega postopka, katerega posledica ali namen je prenehanje njegovega poslovanja ali katerikoli drug postopek, podoben navedenim postopkom, skladno s predpisi države, v kateri ima ponudnik sedež.

11. MERILA

Merilo za izbiro najugodnejšega ponudnika:  EKONOMSKO NAJUGODNEJŠA PONUDBA.

	Ponder 1:
	Najnižja ponudbena cena 

(SKUPNA PETLETNA PREMIJA z DPZP)

	Ponudnik je obvezan, da pred oddajo ponudbe preuči vso dokumentacijo vezano na javno naročilo, si eventualno ogleda lokacijo objektov, predvidi obseg in zahtevnost zavarovanja ter izpolni vse postavke PREDRAČUNA ostalih predloženih tabel.

Če ponudnik izrecno zapiše, da določene postavke ne nudi, bo naročnik tako ponudbo štel za neprimerno in jo zavrnil.

Cene morajo biti izražene v EVRIH in morajo vključevati vse elemente, iz katerih so sestavljene, kakor tudi davek od prometa zavarovalnih poslov (DPZP).

Cene (premijske stopnje) in popusti morajo biti enake za celotno zavarovalno obdobje. Ob morebitnem povečanju ali zmanjšanju obsega zavarovanja ostanejo zavarovalni pogoji, premijske stopnje in popusti enaki, kot v dani ponudbi. 




V primeru enakovrednih ponudb se izvede javni žreb med najugodnejšimi ponudniki z identično ceno.

12. PONUDBA

	Ponudba mora vsebovati vse spodaj naštete ustrezno izpolnjene obrazce in ostale zahtevane dokumente

	1. izpolnjen OBRAZEC št.1: Ponudba
2. izpolnjen OBRAZEC št. 2: Podatki o ponudniku in drugih gospodarskih subjektih
3. izpolnjena PRILOGA št. 3: PONUDBENI PREDRAČUN
4. Izpolnjena PRILOGA št. 2: SPECIFIKACIJA ZAVAROVANJ
5. Izpolnjen OBRAZEC št. 3 in 4: Izjava ponudnika o udeležbi podizvajalcev in Izjava podizvajalca (v primeru nastopanja ponudnika s podizvajalci)
6. izpolnjen OBRAZEC  št. 5 in 6: Soglasje za pridobitev podatkov iz kazenske evidence  (pravne in fizične osebe) za vsak gospodarski subjekt, ki bo vključen v izvedbo javnega naročila in za vse osebe, ki so članice upravnega, vodstvenega ali nadzornega organa tega gospodarskega subjekta ali ki imajo pooblastila za njegovo zastopanje ali odločanje ali nadzor v njem);
7. izpolnjena PRILOGA št. 5: ESPD (za vsak gospodarski subjekt, ki bo vključen v izvedbo javnega naročila)
8. izpolnjen OBRAZEC št. 7: Seznam referenčnih poslov
9. izpolnjen OBRAZEC št. 8: Potrdilo o dobro opravljenem delu
10. izpolnjen OBRAZEC št. 9: Izjava ponudnika o predložitvi finančnega zavarovanja za dobro izvedbo pogodbenih obveznosti 
11. smiselno izpolnjen OBRAZEC št. 10: vzorec Pogodbe 
12. izpolnjen OBRAZEC št. 11: Izjava o lastniških deležih
13. listine iz točke 2.8. (Preverjanje sposobnosti) razen že zgoraj navedenih razpisnih obrazcev, ki jih na tem mestu ni potrebno ponovno prilagati;
14. v primeru, da ponudnik nastopa s partnerji: pogodba o izvedbi predmeta javnega naročila (partnerska pogodba), v kateri se opredeli poslovodečega partnerja, ki bo od naročnika sprejemal obveznosti, navodila in lahko tudi plačila v imenu in za račun vseh sodelujočih, ter delež in vrsto storitev, ki jih opravlja posamezen partner. Pogodba  mora jasno določati, da proti naročniku za celotno obveznost in za vsak njen del odgovarjajo vsi partnerji solidarno in vsak posebej v celoti.
Ponudnik v ponudbi priloži le dokumente, ki so navedeni zgoraj. Po pregledu ponudb bo naročnik najugodnejše ponudnike pozval k predložitvi dokazil vkolikor bo to potrebno.
Na poziv naročnika bo moral izbrani ponudnik v postopku javnega naročanja ali pri izvajanju javnega naročila posredovati podatke o:
· svojih ustanoviteljih, družbenikih, vključno s tihimi družbeniki, delničarji, komanditistih ali drugih lastnikih in podatke o lastniških deležih navedenih oseb;
· gospodarskih subjektih, za katere se glede na določbe ZGD-1 šteje, da so z njimi povezane družbe.

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbi, resnični, in da priložena dokumentacija ustreza originalu. V nasprotnem primeru ponudnik naročniku odgovarja za vso škodo, ki mu je nastala.

OBRAZEC »PONUDBENI PREDRAČUN« (PRILOGA št.3)
Ponudnik mora v predračunu ponujati vse pozicije, ob upoštevanju tehničnih specifikacij, ki so del razpisne dokumentacije.
Ponudnik izpolni vse postavke v ponudbenem predračunu, in sicer na največ dve decimalni mesti.

Ponudnik mora izpolniti vse postavke v predračunu. V kolikor ponudnik cene v posamezno postavko ne vpiše, se šteje, da predmetne postavke ne ponuja in tako ne izpolnjuje vseh zahtev naročnika iz predmetne razpisne dokumentacije.
V kolikor ponudnik vpiše ceno nič (0) EUR, se šteje, da ponuja postavko brezplačno.
Ponudnik ne sme spreminjati vsebine predračuna.

PONUDNIK V SISTEM e-JN PREDRAČUN (Priloga št. 3) NALOŽI V RAZDELEK »PREDRAČUN« v .pdf datoteki.

Šteje se, da je bilo kakršnokoli obvestilo v zvezi s predmetnim javnim naročilom pravilno naslovljeno na ponudnika, če je bilo poslano znotraj informacijskega sistema e-JN na spletnem naslovu: https://ejn.gov.si/eJN2 na kontaktne osebe, ki jih je ob oddaji ponudbe ali naknadno navedel ponudnik.
Izbrani ponudnik mora po prejemu pogodbe v podpis le-to podpisano vrniti naročniku najkasneje v petih delovnih dneh. V primeru, kadar zaradi objektivnih okoliščin to ni mogoče, lahko naročnik na zaprosilo ponudnika privoli na daljši rok.




Ponudbena dokumentacija mora biti podana na obrazcih iz dokumentacije v zvezi z oddajo javnega naročila ali po vsebini in obliki enakih obrazcih, izdelanih s strani ponudnika, podpisana od osebe ali oseb, ki imajo pravico zastopanja ponudnika vsaj v obsegu, ki zadošča namenu ponudbe, in parafirana, kjer je to zahtevano. Zaželeno je, da je ponudba razvrščena po zgoraj navedenem vrstnem redu.

Ponudnik mora na vseh mestih, kjer je to zahtevano, izpolniti vsa prazna mesta, datirati in podpisati. Na ta način pripravljeni dokumenti morajo biti originali. Ponudnik lahko uporabi tudi svoje obrazce, ki pa se morajo po vsebini povsem ujemati z vzorci naročnika.

Ponudnik nosi vse stroške, povezane s pripravo in predložitvijo ponudbe. V primeru, da naročnik postopka ne zaključi z izbiro najugodnejšega ponudnika oziroma z najugodnejšim ponudnikom ne sklene pogodbe, naročnik ponudnikom odškodninsko ne odgovarja za stroške v zvezi s pripravo ponudbe. Izključena je tudi odškodninska odgovornost naročnika na podlagi 20. člena obligacijskega zakonika za primer, če naročnik postopka ne bo zaključil z izbiro najugodnejšega ponudnika oziroma če z izbranim ponudnikom ne bo sklenil pogodbe zaradi neizpolnitve podlag za oddajo ali realizacijo predmeta javnega naročila.

Kadar ima ponudnik sedež v drugi državi, mora v ponudbi, v OBRAZCU št. 1 navesti svojega pooblaščenca (-ko) za vročitev, v skladu z določbami Zakona o splošnem upravnem postopku (Uradni list RS, št. 24/06-UPB2, 105/06-ZUS-1, 126/07, 65/08, 8/10 in 82/13; v nadaljevanju ZUP). V kolikor to ne bo storil, mu bo v skladu z ZUP po uradni dolžnosti postavljen pooblaščenec za vročitev.

12.1. Veljavnost ponudbe
Ponudba mora veljati najmanj 3 mesece, po poteku roka za oddajo ponudbe. V primeru krajšega roka veljavnosti ponudbe se ponudba izključi iz postopka javnega naročanja.

Naročnik lahko zahteva, da ponudniki podaljšajo čas veljavnosti ponudb za določeno dodatno obdobje. Zahteva naročnika za podaljšanje veljavnosti in odgovori ponudnika morajo biti podani v obliki na enak način kot je zahtevano za popravke dokumentacije oziroma pojasnila o dokumentaciji o javnem naročanju.

12.2. Podatki o ustanoviteljih
Izbrani ponudnik mora na poziv naročnika v postopku javnega naročanja ali pri izvajanju javnega naročila posredovati podatke o:
· Svojih ustanoviteljih, družbenikih, vključno s tihimi družbeniki, delničarji, komanditistih ali drugih lastnikih in podatke o lastniških deležih navedenih oseb;
· Gospodarskih subjektih, za katere se glede na določbe ZGD-1 šteje, da so z njimi povezane družbe.

12.3. Podpis ponudbene dokumentacije
Ponudba mora biti na zahtevanih mestih podpisana s strani zakonitega zastopnika ponudnika ali osebe, ki ima pisno pooblastilo s strani zakonitega zastopnika za podpis ponudbe. V tem primeru mora biti ponudbi priloženo predmetno pooblastilo za podpis ponudbe (predmetno pooblastilo pripravi ponudnik sam). V primeru več zakonitih zastopnikov zadošča podpis enega od zakonitih zastopnikov.
V primeru samostojnega ponudnika: v kolikor podpisnik ponudbenih dokumentov ni zakoniti zastopnik ponudnika, mora ponudnik priložiti pooblastilo, s katerim zakoniti zastopnik ponudnika pooblašča podpisnika ponudbenih dokumentov.
V primeru ponudbe skupine ponudnikov: v kolikor podpisniki ponudbenih dokumentov niso zakoniti zastopniki ponudnikov v ponudbi skupine ponudnikov, mora ponudnik priložiti pooblastilo, s katerimi zakoniti zastopniki ponudnikov pooblaščajo podpisnike ponudbenih dokumentov. Pooblastila je potrebno priložiti tudi za podpisnike vodilnega ponudnika kot tudi za podpisnike ostalih ponudnikov v ponudbi skupine ponudnikov.

13. ZAUPNOST

Ponudniki morajo vse dokumente v ponudbi, za katere menijo, da predstavljajo poslovno skrivnost, najkasneje ob oddaji ponudbe označiti z oznako »ZAUPNO« ali »POSLOVNA SKRIVNOST« in sicer v zgornjem desnem kotu vsake posamezne strani ali na drug, jasno voden način. Če naj bi bil zaupen samo določen podatek v ponudbi, mora biti ta del podčrtan, v isti vrstici v desnem robu pa mora biti oznaka »ZAUPNO« ali »POSLOVNA SKRIVNOST«. Naročnik ponudnike opozarja, da po oddaji ponudbe ponudbene dokumentacije ne bo več mogoče označevati z oznako poslovne skrivnosti.

Med zaupne dokumente ali poslovno skrivnost ne sodijo podatki, ki so v skladu z določbo drugega odstavka 35. člena ZJN-3 javni. To so specifikacije ponujenega blaga, storitve ali gradnje in količina iz te specifikacije, cena na enoto, vrednost posamezne postavke in skupna vrednost iz ponudbe ter vsi tisti podatki, ki so vplivali na razvrstitev ponudbe v okviru drugih meril.

Dokumenti, ki jih bo ponudnik upravičeno (ne v nasprotju z zgornjim odstavkom) označil kot zaupne ali kot poslovno skrivnost, bodo uporabljeni samo za namene javnega razpisa in ne bodo dostopni nikomur izven kroga oseb, ki bodo vključene v razpisni postopek. Naročnik bo v celoti odgovoren za varovanje zaupnosti tako dobljenih podatkov. Ti podatki ne bodo nikjer javno objavljeni. V primeru, da bodo kot zaupno ali kot poslovna skrivnost označeni podatki, ki ne ustrezajo zakonskim določbam, bo naročnik ponudnika pozval, da oznako zaupnosti ali poslovno skrivnost umakne. Ponudnik to stori tako, da njegov zakoniti zastopnik nad oznako napiše »PREKLIC«, vpiše datum in se podpiše. Če ponudnik v roku, ki ga določi naročnik ne prekliče zaupnosti, naročnik oznako »ZAUPNO« ali »POSLOVNA SKRIVNOST« lahko umakne sam.

Naročnik bo imena ponudnikov in predložene ponudbe varoval kot poslovno skrivnost do roka, določenega za odpiranje ponudb. Vsi dokumenti v zvezi z oddajo javnega naročila so po pravnomočnosti odločitve o oddaji javnega naročila javni, če ne vsebujejo poslovnih skrivnosti, tajnih in osebnih podatkov. Pred tem datumom se določbe zakona, ki ureja dostop do informacij javnega značaja, ne uporabljajo.

14. ZAKLJUČEK POSTOPKA JAVNEGA NAROČANJA

14.1. Ustavitev postopka
Naročnik lahko kadarkoli pred potekom roka za oddajo ponudb ustavi postopek javnega naročanja in sicer na način, da v skladu s 60. členom ZJN-3 objavi obvestilo o dodatnih informacijah, informacijah o nedokončanem postopku ali popravku, s čimer na podlagi 90. člena ZJN-3 ustavi postopek javnega naročanja.

14.2. Odločitev o oddaji javnega naročila
Naročnik bo po končanem preverjanju in ocenjevanju ponudb obvestil vsakega ponudnika o sprejeti odločitvi v zvezi z oddajo javnega naročila in sicer z objavo odločitve na portalu javnih naročil. Odločitev se šteje za vročeno z dnem objave na portalu javnih naročil.

Ponudnike opozarjamo, da so sami dolžni spremljati objave odločitev na portalu javnih naročil.

Naročnik lahko do pravnomočnosti odločitve o oddaji javnega naročila z namenom odprave nezakonitosti po predhodni ugotovitvi utemeljenosti, svojo odločitev na lastno pobudo spremeni in sprejme novo odločitev, s katero nadomesti prejšnjo, in sicer na podlagi šestega odstavka 90. člena ZJN-3. Naročnik bo v primeru spremembe odločitve o oddaji javnega naročila obvestil ponudnike.

14.3. Zavrnitev vseh ponudb
Naročnik lahko na podlagi petega odstavka 90. člena ZJN-3 na vseh stopnjah postopka po izteku roka za odpiranje ponudb zavrne vse ponudbe. V takšnem primeru bo o razlogih za takšno odločitev in ali bo začel nov postopek obvestil ponudnike.

14.4. Pravnomočnost odločitve o oddaji javnega naročila
Odločitev o oddaji javnega naročila postane pravnomočna z dnem, ko zoper njo ni mogoče zahtevati pravnega varstva.

14.5. Odstop od izvedbe javnega naročila
Po pravnomočnosti odločitve o oddaji javnega naročila lahko naročnik na podlagi osmega ostavka 90. člena ZJN-3 do sklenitve pogodbe o izvedbi javnega naročila odstopi od izvedbe javnega naročila iz utemeljenih razlogov, da predmeta javnega naročila ne potrebuje več ali da zanj nima zagotovljenih sredstev ali da se pri naročniku pojavi utemeljen sum, da je bila ali bi lahko bila vsebina pogodbe posledica storjenega kaznivega dejanja ali da so nastale druge izredne okoliščine, na katere naročnik ni mogel vplivati in jih predvideti ter zaradi katerih je postala izvedba javnega naročila nemogoča.
Če naročnik odstopi od izvedbe javnega naročila, z izbranim ponudnikom ne sklene pogodbe o izvedbi javnega naročila, o svoji odločitvi in o razlogih, zaradi katerih odstopa od izvedbe javnega naročila, pa pisno obvesti ponudnike.

15. SKLENITEV POGODBE 

K sklenitvi pogodbe o izvajanju javnega naročila bo pozvan izbrani ponudnik, katerega ponudba bo glede na merila izbora razvrščena na prvo mesto in hkrati dopustna v smislu 29. točke prvega odstavka 2. člena ZJN-3. Če se ponudnik v roku petih (5)  delovnih dni po pozivu k podpisu pogodbe ne bo odzval na poziv, lahko naročnik šteje, da je odstopil od namere za sklenitev pogodbe in da je odstopil od svoje ponudbe. Naročnik lahko na podlagi okoliščin odstopa odloči, da bo takšen odstop štel za negativno referenco v naslednjih javnih naročilih, ki jih bo izvajal v določenem obdobju. Naročnik lahko od takšnega ponudnika poleg zakonskih možnostih, ki jih ima po ZJN-3, zahteva tudi povračilo vse morebitno dodatno nastale škode zaradi takšnega ravnanja izbranega ponudnika. V primeru, da izbrani ponudnik ne bo želel podpisati pogodbe, si naročnik pridržuje pravico, da bo izbral kandidata, ki se je uvrstil na mesto drugo uvrščenega kandidata. V kolikor tudi ta ponudnik odstopi od ponudbe, lahko naročnik pozove k sklenitvi pogodbe naslednjega ponudnika in tako dalje. Naročnik bo v takšnem primeru izbral ponudbo naslednjega ponudnika samo v primeru, v kolikor bo njegova ponudba dopustna ter če bo to v interesu naročnika.
Pogodba postane veljavna, ko ponudnik predloži zavarovanje za dobro izvedbo pogodbenih obveznosti. Zavarovanje mora biti predloženo v roku in vrsti določeni v tej razpisni dokumentaciji.

V pogodbo bo vključen tudi razvezni pogoj iz četrtega odstavka 67. člena ZJN-3A (Uradni list RS, št. 14/18), katerega zakonsko obvezna uporaba stopi v veljavo z dnem 22.10.2018.

Neizpolnjevanje pogodbenih obveznosti
Naročnik si pridržuje pravico odpovedati pogodbo, sklenjeno z izbranim kandidatom/dobaviteljem, ki bo kršil določila glede izvajanja naročila. Takemu dobavitelju lahko naročnik onemogoči sodelovanje na prihodnjih javnih naročilih v naslednjih petih letih. 
Naročnik bo izbranega izvajalca (dobavitelja) v okviru rednega poslovanja vsakokrat ocenil na podlagi lastnih kriterijev. V kolikor posamezni kandidat, ne bo dosegel oceno zadostno, mu lahko naročnik izda negativno oceno, kar je lahko razlog za izključitev pri sodelovanjih v naslednjih javnih naročilih za istovrstno javno naročilo, za nadaljnjih 5 let.


16. PRAVNO VARSTVO

V skladu z Zakonom o pravnem varstvu v postopkih javnega naročanja (Ur.l. RS, št. 43/2011, 60/11, ZTP-D, 63/13, 90/14 – ZDU-11 in 60/17, v nadaljevanju ZPVPJN) se lahko zahtevek za pravno varstvo v postopkih javnega naročanja vloži v vseh stopnjah postopka oddaje javnega naročila zoper ravnanje naročnika, ki pomeni kršitev predpisov, ki bistveno vpliva ali bi lahko bistveno vplivala na oddajo javnega naročila, razen, če zakon, ki ureja oddajo javnih naročil ali ZPVPJN ne določa drugače. V primeru, če je bil ali bi lahko bil zaradi ravnanja naročnika ogrožen javni interes, lahko vloži zahtevek za revizijo tudi ministrstvo pristojno za finance, Računsko sodišče Republike Slovenije, organ pristojen za varstvo konkurence ter organ, pristojen za preprečevanje korupcije.

Pred oddajo ponudb je rok za vložitev revizijskega zahtevka 8 delovnih dni od objave obvestila o javnem naročilu ali obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbor najugodnejšega ponudnika iz dokumentacije ali predhodno objavljenega obvestila o naročilu.

Zahteva za pravno varstvo, ki se nanaša na vsebino objave, povabilo k oddaji ponudb ali dokumentacijo v zvezi z oddajo javnega naročila, ni dopustna, če bi lahko vlagatelj ali drug morebitni ponudnik preko portala javnih naročil naročnika opozoril na očitano kršitev, pa te možnosti ni uporabil. Šteje se, da bi vlagatelj ali drug morebitni ponudnik preko portala javnih naročil lahko opozoril na očitano kršitev, če je bilo v postopku javnega naročanja na portalu javnih naročil objavljeno obvestilo o naročilu, na podlagi katerega ponudniki oddajo ponudbe. Če oseba, ki je vložila zahtevek za revizijo, naročnika predhodno ni opozorila na očitano kršitev, ali tega ni storil drug morebitni ponudnik, s čimer je oseba bila seznanjena preko portala javnih naročil ali bi lahko bila seznanjena, se šteje, da taka oseba ni izkazala interesa za dodelitev javnega naročila.

Zahtevek za revizijo mora biti obrazložen. Vlagatelj mora vložiti zahtevek za revizijo pri naročniku, kopijo revizijskega zahtevka pa mora poslati ministrstvu za finance. Zahtevek za revizijo je treba vročiti po pošti priporočeno s povratnico ali v elektronski obliki, če je overjen s kvalificiranim potrdilom.

Vlagatelj mora v zahtevku za revizijo navesti naslednje podatke: ime in naslov vlagatelja zahtevka za revizijo in kontaktno osebo, ime naročnika, oznako javnega naročila ali odločitve o oddaji javnega naročila ali priznanju sposobnosti, predmet javnega naročila, očitane kršitve, dejstva in dokaze, s katerimi se kršitve dokazujejo, pooblastilo za zastopanje, če vlagatelj nastopa s pooblaščencem, navedbo ali gre v konkretnem postopku javnega naročanja za sofinanciranje iz evropskih sredstev in iz katerega sklada in potrdilo o vplačilu takse na račun ministrstva.

Vlagatelj mora zahtevku za revizijo priložiti potrdilo o plačilu takse iz 71. člena ZPVPJN in sicer v višini 3.500,00 EUR, če se zahtevek za revizijo  nanaša na vsebino objave, povabilo k oddaji ponudb ali razpisno dokumentacijo. 
V skladu z 2. odstavkom 71. člena ZPVPJN-A v ostalih primerih znaša taksa dva odstotka od cene najugodnejše popolne ponudbe (z davkom na dodano vrednost), vendar ne manj kot 500 EUR in ne več kot 25.000 EUR. Če se zahtevek za revizijo vloži pred odpiranjem ponudb, se višina takse iz tega odstavka odmeri od ocenjene vrednosti javnega naročila. 
Taksa se nakaže na račun Ministrstva pristojnega za javno naročanje, št. 01100-1000358802 – izvrševanje proračuna RS, sklic 11  16110-7111290-XXXXXXXX. Zadnjih osem številk predstavlja številko objave na Portalu javnih naročil.

17. PROTIKORUPCIJSKO OBVESTILO

Vsak ponudnikov poskus, da vpliva na naročnikovo obravnavo ponudb ali odločitev o izbiri, bo imel za posledico izločitev njegove ponudbe. Enako velja za poizkuse vplivanja na delo in odločitve strokovne komisije. V času razpisa naročnik in ponudnik ne smeta pričenjati in izvajati dejanj, ki bi v naprej določila izbor določene ponudbe.
V času od izbire ponudbe do pričetka veljavnosti pogodbe, ponudnik ne sme pričenjati dejanj, ki bi lahko povzročila, da pogodba ne bi pričela veljati ali ne bi bila izpolnjena.
V primeru ustavitve postopka nobena stran ne sme pričenjati in izvajati postopkov, ki bi otežili razveljavitev ali spremembo odločitve o izbiri izvajalca ali bi lahko vplivali na nepristranskost revizijske komisije.



V Murski Soboti, 8.avgust 2018				Zdravstveni dom Murska Sobota
					Edith ŽIŽEK SAPAČ, dr.med.spec.

